ศบค. ยังพบผู้ติดเชื้อคลัสเตอร์ใหม่อย่างต่อเนื่อง โดยเฉพาะโรงงานและแคมป์ก่อสร้าง
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า สถานการณ์ผู้ติดเชื้อรายวันวันนี้กรุงเทพฯยังคงมีผู้ติดเชื้อสูงสุด และมีรายงานคลัสเตอร์ใหม่ 3 แห่ง ได้แก่ สถานดูแลผู้สูงอายุ 12 ราย, ร้านทำขนมกุยช่ายขายส่ง ซอยเทอดไท 21 มีพนักงาน 38 คน พบติดเชื้อ 23 ราย, แคมป์คนงานก่อสร้าง เขตบางกอกใหญ่ ถนนเพชรเกษมสายเก่า พบผู้ติดเชื้อ 47 ราย จากการตรวจ 74 ราย  จังหวัดสมุทรปราการ พบคลัสเตอร์ใหม่ โรงงานรองเท้า บางพลี 326 ราย, โรงงานแปรรูปอาหาร 7 ราย สงขลา โรงงานอาหารทะเลกระป๋อง อำเภอสทิงพระ 262 ราย สมุทรสาคร โรงงานเสื้อผ้ากระทุ่มแบน 6 ราย นครปฐม ที่โรงงานหมู 4 แห่ง ตำบลตาก้อง 2 แห่ง 9 ราย, ตำบลลำพยา 1 แห่ง  9 ราย และตำบลบ่อพลับ 72 ราย แคมป์คนงานก่อสร้างที่จังหวัดระยอง 51 ราย ศูนย์วิทยุกู้ภัยพระนครศรีอยุธยา 14 ราย โรงงานหินเทียม จังหวัดปราจีนบุรี 8 รายนายแพทย์ทวีศิลป์ กล่าวถึง การจัดทำแผนรับมือและชะลอ หรือยกเลิกโครงการภูเก็ต sandbox ว่า ขึ้นอยู่กับสถานการณ์ ซึ่งที่ประชุมได้มีการหารือการเพื่อสร้างความมั่นใจให้กับประชาชน เช่น เมื่อมีการติดเชื้อมากกว่า 90 รายต่อสัปดาห์ การกระจายของโรคไปทั้ง 3 อำเภอมากกว่า 6 ตำบล, มีการระบาดเกินกว่า 3 คลัสเตอร์ หรือระบาดในวงกว้าง หาสาเหตุความเชื่อมโยงไม่ได้ ,มีคนไข้ครองเตียงมากกว่าร้อยละ 80 ,พบการระบาดของเชื้อกลายพันธุ์ในวงกว้างและเมื่อมีการทบทวนแล้ว อาจจะไม่ได้กลับไปปิดเหมือนเดิม แต่จะมีการปรับมาตรการออกเป็น 4 ระดับคือ ลดกิจกรรม จำกัดพื้นที่ผู้ติดเชื้อ  hotel quarantine หรืออาจยุติโครงการ